Út er komið Ársrit klasa fyrir árið 2019 . Klasasetur Íslands gefur ársritið út í samstarfi við Nýsköpunarmiðstöð Íslands . Ritstjóri klasaritsins er Karl Friðriksson og umsjónarmaður er Hannes Ottósson . Ritinu er ætlað að koma á framfæri þekkingu og fróðleik um klasa , stjórnun og rekstur þeirra og er vettvangur fræðigreina og rannsókna er tengjast sviðinu . Jafnframt er í ritinu gerð grein fyrir þróun klasa á alþjóðavettvangi og þjónustu sem íslenskir klasar geta nýtt sér í starfsemi sinni . Þórdís Kolbrún R. Gylfadóttir ferðamála - , iðnaðar - og nýsköpunarráðherra ritar formála að klasaritinu og leggur þar áherslu á að fræðsla og miðlun þekkingar á sviði klasamála eigi sinn sess í nýsköpunarstefnu stjórnvalda og ítrekar ráðherra mikilvægi Klasaseturs Íslands í því samhengi . Einnig fylgir forstjóri Nýsköpunarmiðstöðvar Íslands , Sigríður Ingvarsdóttir , ritinu úr hlaði með nokkrum orðum . Í Klasaritinu 2019 er meðal annars fjallað um tækifæri til öflugrar nýsköpunar á sviði heilbrigðis - og líftækni . Birt er samtal við forystumenn um stofnun heilbrigðisklasa , þá Þorkel Sigurlaugsson viðskiptafræðing og Hans Guttorm Þormar líffræðing , sem og verkefnisstjóra klasamála hjá Nýsköpunarmiðstöð Íslands , Hannes Ottósson . Grein er í ritinu um samstarf og samnýtingu í þágu lífvísinda og er þar rætt við forystufólk Lífvísindaseturs Íslands , prófessorana Þórarin Guðjónsson og Eirík Steingrímsson , og Sigríði Klöru Böðvarsdóttur forstöðumann . Viðtal er í ritinu við Ástu Kristínu Sigurjónsdóttur , fyrsta íslenska stjórnarmanninn í TCI en Ásta hefur verið klasastjóri Íslenska ferðaklasans frá byrjun árs 2016 . Af öðrum greinum má nefna Hugleiðingar um samtal og samvinnu hönnuða og vísinda í samtímanum eftir Garðar Eyjólfsson , grein eftir Karl Guðmundsson á Íslandsstofu sem leggur áherslu á verðmætasköpun klasa og rætt er við Tjörva Bjarnason , sviðsstjóra hjá Bændasamtökunum og stjórnarmann í Landbúnaðarklasanum um nýsköpun og samvinnu í landbúnaði . Að vanda er nokkuð myndarlegt fræðiefni í klasaritinu frá Háskóla Íslands en að þessu sinni fjalla þau Kristín Sverrisdóttir og Runólfur Smári Steinþórsson um lokaverkefni Kristínar í grein með heitinu „ Nálgun að ytri greiningu “ sem fjallar um framlag Porters til greiningar á samkeppnishæfni auk þess sem Runólfur Smári setur sérstaklega fram spurningar um stefnu og stefnumótun fyrirtækja . Hulda Guðmunda Óskarsdóttir , doktorsnemi við viðskiptafræðideild Háskóla Íslands birtir þar að auki grein um Lífklasa frá sjónarhóli fræðanna . Fjölmargt annað er í ritinu svo sem greinar um áhugaverða klasaþróun í Belgíu , sérstaklega á Flandri , Fjölnýtingarklasa á Grundartanga , auk þess sem fjallað er um heilbrigðistækni og fjárfestingar með spjalli við þær Heklu Arnardóttur og Jenný Ruth Hrafnsdóttur frá Crowberry Capital . Að Klasasetri Íslands standa : Háskóli Íslands , Nýsköpunarmiðstöð Íslands , Háskólinn á Bifröst og Háskólinn á Akureyri . Ritinu er ætlað að koma á framfæri þekkingu og fróðleik um klasa , stjórnun og rekstur þeirra . Einnig er það von aðstandenda að ritið verði vettvangur fræðigreina og rannsókna er tengjast sviðinu . Jafnframt er í ritinu gerð grein fyrir þróun klasa á alþjóðavettvangi og þjónustu sem íslenskir klasar geta nýtt sér í starfsemi sinni .